

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

2022.gada 17.martā  **Nolikums Nr.2**

 (prot. Nr.9, 13.§)

 APSTIPRINĀTS

 ar Daugavpils domes

 2022.gada 17.marta

 lēmumu Nr.120

 Grozīts ar:

16.11.2023. lēmumu Nr.793

 29.08.2024. lēmumu Nr.459

**Daugavpils valstspilsētas pašvaldības iestādes**

**“Daugavpils Centra vidusskola” nolikums”**

*Izdots saskaņā ar*

*Izglītības likuma 22. panta pirmo un otro daļu,*

*Vispārējās izglītības likuma 8. un 9.pantu*

**I. Vispārīgie jautājumi**

1. Daugavpils Centra vidusskola (turpmāk – izglītības iestāde) ir Daugavpils valstspilsētas pašvaldības domes (turpmāk – dibinātājs) dibināta un Daugavpils pilsētas Izglītības pārvaldes (turpmāk – Pārvalde) padotībā esoša vispārējās izglītības iestāde.

*(grozīts ar 16.11.2023. lēmumu Nr.793)*

1. Izglītības iestādes darbības tiesiskais pamats ir Izglītības likums, Vispārējās izglītības likums, citi normatīvie akti, kā arī izglītības iestādes dibinātāja izdotie tiesību akti un šis nolikums.
2. Izglītības iestāde ir pastarpinātās pārvaldes iestāde. Izglītības iestādei ir zīmogs ar Daugavpils valstspilsētas pašvaldības ģerboni, veidlapa un simbolika.

*(grozīts ar 16.11.2023. lēmumu Nr.793)*

1. Izglītības iestādes juridiskā adrese: Kandavas ielā 17, Daugavpilī, LV-5401.
2. Dibinātāja juridiskā adrese: Krišjāņa Valdemāra ielā 1, Daugavpilī, LV-5401.
3. Izglītības iestādes izglītības programmu īstenošanas vietas adreses: Komunālā ielā 2, Daugavpilī, Ķieģeļu ielā 15A, Daugavpilī, Kandavas ielā 17, Daugavpilī, Vienības ielā 36A, Daugavpilī, Stadiona ielā 6, Daugavpilī, Malu ielā 7, Daugavpilī. Tās tiek norādītas Valsts izglītības informācijas sistēmā Ministru kabineta noteiktajā kārtībā.

*(papildināts ar 29.08.2024. lēmumu Nr.459)*

**II. Izglītības iestādes darbības mērķis, pamatvirziens un uzdevumi**

1. Izglītības iestādes darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu izglītojamo audzināšanas vadlīnijās, valsts pirmsskolas izglītības vadlīnijās, valsts pamatizglītības standartā un valsts vispārējās vidējās izglītības standartā noteikto mērķu sasniegšanu, kā arī veicināt pirmsskolas izglītojamā vispusīgu un harmonisku attīstību, veselības nostiprināšanu, ievērojot viņa attīstības likumsakarības un vajadzības, individuālajā un sabiedriskajā dzīvē nepieciešamās zināšanas, prasmes un attieksmes, tādējādi mērķtiecīgi nodrošinot izglītojamajam iespēju sagatavoties pamatizglītības ieguvei.
2. Izglītības iestādes darbības pamatvirziens ir izglītojoša un audzinoša darbība.
3. Izglītības iestādes uzdevumi ir šādi:
	1. īstenot licencētās pirmsskolas izglītības programmas, vispārējās pamatizglītības, vispārējās vidējās izglītības, kā arī interešu izglītības programmas, veikt mācību un audzināšanas darbu, izvēlēties izglītošanas darba metodes un formas;
	2. nodrošināt izglītojamo ar iespējām apgūt zināšanas un prasmes, kas ir nepieciešamas personiskajai izaugsmei un attīstībai, pilsoniskajai līdzdalībai, nodarbinātībai, sociālajai integrācijai un izglītības turpināšanai;
	3. izkopt izglītojamā prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai;
	4. veicināt izglītojamā pilnveidošanos par garīgi, emocionāli un fiziski attīstītu personību un izkopt veselīga dzīvesveida paradumus;
	5. sekmēt izglītojamā sociāli aktīvu un atbildīgu attieksmi pret sevi, ģimeni, sabiedrību, vidi un valsti, saglabājot un attīstot savu valodu, etnisko un kultūras savdabību. Pilnveidot izpratni par Latvijas Republikas Satversmē un citos tiesību aktos ietvertajiem cilvēktiesību pamat­principiem un audzināt krietnus, godprātīgus, atbildīgus cilvēkus – Latvijas patriotus;
	6. sadarboties ar izglītojamā vecākiem vai personu, kas realizē aizgādību (turpmāk – vecāki), lai nodrošinātu izglītības ieguvi;
	7. nodrošināt izglītības programmas īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē;
	8. racionāli un efektīvi izmantot izglītībai atvēlētos finanšu resursus;
	9. aizpildīt un iesniegt oficiālās statistikas veidlapu (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību, kā arī nodrošināt pašnovērtējuma ziņojuma aktualizāciju un tā pieejamību iestādes tīmekļvietnē;
	10. pildīt citus normatīvajos aktos paredzētos izglītības iestādes uzdevumus.

**III. Izglītības iestādē īstenojamās izglītības programmas**

1. Izglītības iestāde īsteno licencētas pirmsskolas izglītības programmas, vispārējās pamatizglītības programmas, mazākumtautību pamatizglītības programmas, vispārējās vidējās izglītības programmas un speciālās izglītības programmas.
2. Izglītības iestāde var īstenot interešu izglītības programmas un citas izglītības programmas atbilstoši ārējos normatīvajos aktos noteiktajam.
3. Izglītības iestāde, pamatojoties uz pedagoģiski medicīniskās komisijas atzinumu par izglītojamam ar speciālām vajadzībām atbilstošāko izglītības programmu, normatīvajos aktos noteiktajā kārtībā licencē un īsteno speciālās izglītības programmas.
4. Izglītības iestāde var izstrādāt savas izglītības programmas normatīvajos aktos noteiktajā kārtībā.
5. Izglītības iestādes mācību plāni tiek veidoti saskaņā ar izglītības iestādes izglītības programmām. Tos apstiprina izglītības iestādes direktors.
6. Izglītības iestāde izstrādā interešu izglītības programmas, kuras apstiprina direktors.

**IV. Izglītības procesa organizācija**

1. Izglītības procesa organizāciju izglītības iestādē nosaka Izglītības likums, Vispārējās izglītības likums, citi ārējie normatīvie akti, šis nolikums, izglītības iestādes Darba kārtības noteikumi, Iekšējās kārtības noteikumi un citi izglītības iestādes iekšējie normatīvie akti, kā arī citi izglītības iestādes direktora izdotie tiesību akti un lēmumi.
2. Izglītojamo uzņemšana, pārcelšana nākamajā klasē un atskaitīšana no izglītības iestādes vispārējās pamatizglītības un vispārējās vidējās izglītības programmām notiek Ministru kabineta un dibinātāja noteiktajā kārtībā. Izglītojamo uzņemšana pirmsskolas izglītības programmā notiek dibinātāja noteiktajā kārtībā.
3. Mācību ilgumu, īstenojot vispārējās pamatizglītības un vispārējās vidējās izglītības programmas, nosaka Vispārējās izglītības likums; pirmsskolas izglītības programmā – valsts [pirmsskolas izglītības vadlīnij](https://likumi.lv/ta/id/250854-noteikumi-par-valsts-pirmsskolas-izglitibas-vadlinijam)as. Mācību gada sākuma un beigu datumu, kā arī izglītojamo brīvdienas nosaka Ministru kabinets. Mācību darba organizācijas pamatforma ir mācību stunda. Izglītības iestādes direktors ir tiesīgs noteikt citas mācību organizācijas formas un to ilgumu, nepārsniedzot Vispārējās izglītības likumā noteikto mācību stundu slodzi nedēļā un mācību stundu skaitu dienā. Mācību stundu slodzes sadalījumu pa dienām atspoguļo mācību priekšmetu vai kursu un stundu plāns ar kopējo mācību stundu skaitu mācību priekšmetā vai kursā.
4. Mācību ilgumu pirmsskolas izglītības programmā nosaka valsts pirmsskolas izglītības vadlīnijas.
5. Izglītības iestāde vispārējās pamatizglītības un vispārējās vidējās izglītības programmās patstāvīgi izstrādā izglītojamo mācību sasniegumu vērtēšanas kārtību, ievērojot valsts izglītības standartā minētos vērtēšanas pamatprincipus.
6. Izglītības iestādē vispārējās pamatizglītības un vispārējās vidējās izglītības programmās var būt pagarinātās dienas grupas, kuras darbojas saskaņā ar izglītības iestādes izstrādātajiem iekšējiem normatīvajiem aktiem.
7. Pirmsskolas izglītības programmā noteikto izglītības saturu izglītojamais apgūst patstāvīgā darbībā un rotaļnodarbībās ar integrētu mācību saturu, visas dienas garumā nodrošinot vienmērīgu slodzi.
8. Pirmsskolas izglītības satura apguve izglītojamajam nodrošina:

23.1. daudzpusīgas izglītojamā attīstības sekmēšanu un individualitātes veidošanos;

23.2. garīgo, fizisko un sociālo attīstību;

23.3. iniciatīvas, zinātkāres, patstāvības un radošās darbības attīstību, tai skaitā izglītojamā prasmes patstāvīgi mācīties un pilnveidoties veidošanos un attīstību;

23.4. izglītojamā saskarsmes un sadarbības prasmju sekmēšanu;

23.5. veselības nostiprināšanu;

23.6. psiholoģisko sagatavošanu pamatizglītības ieguves uzsākšanai;

23.7. valsts valodas lietošanas pamatiemaņu apguvi;

23.8. izglītojamā pašapziņas veidošanos, spēju un interešu apzināšanos, jūtu un gribas attīstību, veicinot izglītojamā pilnveidošanos par garīgi, emocionāli un fiziski attīstītu personību;

23.9. pozitīvas, sociāli aktīvas un atbildīgas attieksmes veidošanos izglītojamajam pašam pret sevi, ģimeni, citiem cilvēkiem, apkārtējo vidi un Latvijas valsti, saglabājot un attīstot savu valodu, etnisko un kultūras savdabību;

23.10. izpratnes par cilvēktiesību pamat­principiem veidošanos, audzinot krietnus, godprātīgus, atbildīgus cilvēkus – Latvijas patriotus.

1. Pirmsskolas izglītības satura apguves sasniedzamo rezultātu nosaka izglītības iestāde, pamatojoties uz valsts pirmsskolas izglītības vadlīnijām un nodrošinot pirmsskolas izglītības un pamatizglītības programmu pēctecību. Izglītības programmas apguves laikā izglītojamo zināšanu, prasmju, attieksmju un snieguma vērtējumu izsaka mutvārdos un aprakstoši, uzsverot pozitīvo un nozīmīgo viņa darbībā un sasniegumos.
2. Pirmsskolas izglītības programmu apgūst izglītojamie no viena gada līdz septiņu gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi atbilstoši Vispārējās izglītības likumā noteiktajam var pagarināt par vienu gadu saskaņā ar ģimenes ārsta atzinumu.

**V. Izglītojamo tiesības un pienākumi**

1. Izglītojamo tiesības un pienākumi ir noteikti Izglītības likumā, Bērnu tiesību aizsardzības likumā, citos ārējos normatīvajos aktos un izglītības iestādes izglītojamo Iekšējās kārtības noteikumos.
2. Izglītojamais ir atbildīgs par savu rīcību izglītības iestādē atbilstoši normatīvajos aktos noteiktajam.

**VI. Pedagogu un citu darbinieku tiesības un pienākumi**

1. Izglītības iestādi vada izglītības iestādes direktors. Izglītības iestādes direktora tiesības un pienākumi ir noteikti Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. Izglītības iestādes direktora tiesības un pienākumus precizē darba līgums un amata apraksts.
2. Izglītības iestādes pedagogus un citus darbiniekus darbā pieņem un atbrīvo izglītības iestādes direktors normatīvajos aktos noteiktajā kārtībā. Izglītības iestādes direktors ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu.
3. Izglītības iestādes pedagogu tiesības un pienākumi ir noteikti Izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības un pienākumus precizē darba līgums, amata apraksts, Darba kārtības noteikumi un izglītības iestādes direktora rīkojumi.
4. Izglītības iestādes citu darbinieku tiesības un pienākumi ir noteikti Darba likumā, Bērnu tiesību aizsardzības likumā un citos normatīvajos aktos. Izglītības iestādes citu darbinieku tiesības un pienākumus precizē darba līgums, amata apraksts, Darba kārtības noteikumi.

**VII. Izglītības iestādes pašpārvaldes izveidošanas kārtība un kompetence**

1. Izglītības iestādes direktors nosaka izglītības iestādes organizatorisko struktūru, tai skaitā nodrošinot izglītības iestādes padomes izveidošanu un darbību.
2. Izglītības iestādes padomes kompetenci nosaka Izglītības likums.
3. Izglītības iestādē darbojas izglītojamo pašpārvalde, kas ir institūcija, kurā darbojas vēlētie izglītojamo pārstāvji, kura savas kompetences ietvaros sekmē izglītojamo aktīvu iesaistīšanos sabiedriskajā dzīvē, pārstāv izglītojamo intereses, piedalās izglītības iestādes padomes darbā. Izglītojamo pašpārvaldes sastāvu, organizēšanas kārtību un darbības mērķus nosaka reglaments, ko, saskaņojot ar izglītības iestādes direktoru, izdod izglītojamo pašpārvalde.

**VIII. Izglītības iestādes pedagoģiskās padomes izveidošanas kārtība un kompetence**

1. Izglītības iestādes pedagoģiskās padomes (turpmāk – pedagoģiskā padome) izveidošanas kārtību, darbību un kompetenci nosaka Vispārējās izglītības likums un citi normatīvie akti.
2. Pedagoģisko padomi vada izglītības iestādes direktors, tās sastāvā ietilpst visi pedagogi un atbalsta personāls.

**IX. Izglītības iestādes iekšējo normatīvo aktu pieņemšanas kārtība un iestāde vai pārvaldes amatpersona, kurai privātpersona, iesniedzot attiecīgu iesniegumu, var apstrīdēt izglītības** **iestādes izdotu administratīvo aktu vai faktisko rīcību**

1. Izglītības iestāde saskaņā ar [Izglītības likum](http://likumi.lv/doc.php?id=50759)ā, Vispārējās izglītības likumā un citos normatīvajos aktos, kā arī izglītības iestādes nolikumā noteikto patstāvīgi izstrādā un izdod izglītības iestādes iekšējos normatīvos aktus.
2. Izglītības iestādes izdotu administratīvo aktu vai faktisko rīcību privātpersona var apstrīdēt Administratīvā procesa likumā noteiktajā kārtībā, iesniedzot attiecīgu iesniegumu Pārvaldei, Saules ielā 7, Daugavpilī, LV-5401.

**X. Izglītības iestādes saimnieciskā darbība**

1. Izglītības iestāde var veikt saimniecisko darbību, ja tā netraucē izglītības iestādes programmu īstenošanai.
2. Saskaņā ar spēkā esošajiem normatīvajiem aktiem, izglītības iestādes direktors ir tiesīgs slēgt līgumus ar juridiskām un fiziskām personām par dažādu izglītības iestādei nepieciešamo preču iegādi, darbu veikšanu, pakalpojumiem, kā arī telpu nomu, iepriekš saskaņojot tos ar Pārvaldi un ievērojot dibinātāja apstiprinātos līgumu un dokumentu aprites noteikumus.

*(grozīts ar 16.11.2023. lēmumu Nr.793, stājas spēkā 01.01.2024.)*

1. *(svītrots ar 16.11.2023. lēmumu Nr.793, stājas spēkā 01.01.2024.)*
2. Izglītības iestādes finansiāli saimnieciskās darbības kontroli veic dibinātājs un Pārvalde.
3. Izglītības iestāde nodrošina izglītojamo ēdināšanu (organizējot patstāvīgi vai iepērkot ēdināšanas pakalpojumu). Izglītības iestādes ēdnīcu un ēdināšanas bloku darbu kontrolē izglītības iestādes direktors vai direktora pilnvarota persona, to var kontrolēt izglītības iestādes padome.

**XI. Izglītības iestādes finansēšanas avoti un kārtība**

1. Izglītības iestādes finansēšanas avotus un kārtību nosaka [Izglītības likums](http://www.likumi.lv/doc.php?id=50759), Vispārējās izglītības likums un citi normatīvie akti.
2. Finanšu līdzekļu izmantošanas kārtību, ievērojot ārējos normatīvajos aktos, dibinātāja un Pārvaldes normatīvajos aktos noteikto, nosaka izglītības iestādes direktors, saskaņojot ar Pārvaldi.

46. Izglītības iestādes visu finanšu līdzekļu un materiālo vērtību uzskaiti veic pašvaldības iestāde “Daugavpils pašvaldības centrālā pārvalde”.”.

*(grozīts ar 16.11.2023. lēmumu Nr.793, stājas spēkā 01.01.2024.)*

47. Izglītības iestādes direktors organizē un nodrošina izglītības iestādes darbību budžetā un izglītības iestādes tāmē apstiprināto līdzekļu ietvaros, atbild par to racionālu un efektīvu izmantošanu atbilstoši paredzētajiem mērķiem.

**XII. Izglītības iestādes reorganizācijas un likvidācijas kārtība**

48. Izglītības iestādi reorganizē vai likvidē dibinātājs normatīvajos aktos noteiktajā kārtībā, paziņojot par to Ministru kabineta noteiktai institūcijai, kas kārto Izglītības iestāžu reģistru.

49. Izglītības iestāde par tās likvidāciju vai reorganizāciju attiecīgās institūcijas, tai skaitā Ministru kabineta noteiktu institūciju, kas kārto Izglītības iestāžu reģistru, un personas informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).

**XIII. Izglītības iestādes nolikuma un tā grozījumu pieņemšanas kārtība**

50. Izglītības iestāde, pamatojoties uz Izglītības likumu un Vispārējās izglītības likumu, izstrādā izglītības iestādes nolikumu, ko apstiprina dibinātājs.

51. Grozījumus izglītības iestādes nolikumā var izdarīt pēc izglītības iestādes dibinātāja, Pārvaldes iniciatīvas, izglītības iestādes direktora, izglītības iestādes padomes vai pedagoģiskās padomes priekšlikuma. Grozījumus nolikumā apstiprina izglītības iestādes dibinātājs.

 52. Izglītības iestādes nolikumu un grozījumus nolikumā izglītības iestāde aktualizē Valsts izglītības informācijas sistēmā normatīvajos aktos noteiktajā kārtībā.

**XIV. Citi būtiski noteikumi, kas nav pretrunā ar normatīvajiem aktiem**

53. Saskaņā ar normatīvajos aktos un dibinātāja noteikto kārtību izglītības iestāde veic dokumentu un arhīvu pārvaldību, tostarp veicot fizisko personu datu apstrādi saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.

54. Saskaņā ar normatīvajos aktos, dibinātāja un Pārvaldes noteikto kārtību izglītības iestāde ir tiesīga sagatavot un iesniegt projektu pieteikumus valsts un starptautiska mēroga projektos atbilstoši savai kompetencei, slēgt līgumus projektu īstenošanai, iesniegt dibinātājam pieprasījumu priekšfinansējuma vai līdzfinansējuma saņemšanai, kas nepieciešams projekta īstenošanai.

55. Izglītības iestāde savā darbībā nodrošina izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.

Domes priekšsēdētāja 1.vietnieks *(personiskais paraksts)* A.Vasiļjevs